CELEX: 62017CN0568
Language: el
Date: 2017-09-27 00:00:00
Title: Υπόθεση C-568/17: Αίτηση προδικαστικής αποφάσεως την οποία υπέβαλε το Hoge Raad der Nederlanden (Κάτω Χώρες) στις 27 Σεπτεμβρίου 2017 — Staatssecretaris van Financiën, L.W. Geelen

11.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 424/23
            
         Αίτηση προδικαστικής αποφάσεως την οποία υπέβαλε το Hoge Raad der Nederlanden (Κάτω Χώρες) στις 27 Σεπτεμβρίου 2017 — Staatssecretaris van Financiën, L.W. Geelen
   (Υπόθεση C-568/17)
   (2017/C 424/33)
   Γλώσσα διαδικασίας: η ολλανδική
   
      Αιτούν δικαστήριο
   
   Hoge Raad der Nederlanden
   
      Διάδικοι στην υπόθεση της κύριας δίκης
   
   
      Αναιρεσείων: Staatssecretaris van Financiën
   
      Αναιρεσίβλητος: L.W. Geelen
   
      Προδικαστικά ερωτήματα
   
   
               1)
            
            
               
                           α)
                        
                        
                           Πρέπει το άρθρο 9, παράγραφος 2, στοιχείο γ', πρώτη περίπτωση, της έκτης οδηγίας (1) και το άρθρο 52, στοιχείο α', της οδηγίας του 2006 περί ΦΠΑ (2) (κείμενο έως την 1η Ιανουαρίου 2010) να ερμηνευθούν υπό την έννοια ότι στις διατάξεις αυτές εμπίπτει επίσης η απευθείας παροχή, έναντι αμοιβής, διαδραστικών συνεδριών ερωτικού περιεχομένου μέσω κάμερας web;
                        
                     
                           β)
                        
                        
                           Αν το ερώτημα 1α) χρήζει καταφατικής απαντήσεως, πρέπει τότε οι εκφράσεις «ο τόπος όπου εκτελούνται υλικώς οι παροχές αυτές» και «ο τόπος υλικής εκτέλεσής τους», που περιέχονται αντιστοίχως στο άρθρο 9, παράγραφος 2, στοιχείο γ', της έκτης οδηγίας και στο άρθρο 52, αρχή, της οδηγίας του 2006 περί ΦΠΑ, να ερμηνευθούν υπό την έννοια ότι καθοριστικός είναι ο τόπος από τον οποίο τα μοντέλα εμφανίζονται μπροστά στην κάμερα web ή ο τόπος από τον οποίο οι επισκέπτες βλέπουν τις εικόνες, ή πρέπει να ληφθεί υπόψη άλλος τόπος;
                        
                     
         
               2)
            
            
               Πρέπει το άρθρο 9, παράγραφος 2, στοιχείο ε', δωδέκατη περίπτωση, της έκτης οδηγίας και το άρθρο 56, παράγραφος 1, στοιχείο ια', της οδηγίας του 2006 περί ΦΠΑ (κείμενο έως την 1η Ιανουαρίου 2010), σε συνδυασμό με το άρθρο 11 του κανονισμού του 2005 περί ΦΠΑ (3), να ερμηνευθούν υπό την έννοια ότι η απευθείας παροχή, έναντι αμοιβής, διαδραστικών συνεδριών ερωτικού περιεχομένου μέσω κάμερας web μπορεί να θεωρηθεί ως μια «ηλεκτρονικά παρεχόμενη υπηρεσία»;
            
         
               3)
            
            
               Αν τόσο το ερώτημα 1α) όσο και το ερώτημα 2 χρήζουν καταφατικής απαντήσεως και οι διατάξεις των εν λόγω οδηγιών ορίζουν διαφορετικούς τόπους, πώς πρέπει τότε να καθοριστεί ο τόπος παροχής των υπηρεσιών;
            
         
      (1)  Έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49).
   
      (2)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ 2006, L 347, σ. 1).
   
      (3)  Κανονισμός (ΕΚ) 1777/2005 του Συμβουλίου, της 17ης Οκτωβρίου 2005, για τη θέσπιση μέτρων εφαρμογής της οδηγίας 77/388/ΕΟΚ για το κοινό σύστημα φόρου προστιθέμενης αξίας (ΕΕ 2005, L 288, σ. 1).